CELEX: 32011R0371
Language: lv
Date: 2011-04-15 00:00:00
Title: Komisijas Īstenošanas regula (ES) Nr. 371/2011 ( 2011. gada 15. aprīlis ) par dimetilglicīna nātrija sāls izmantošanu kā barības piedevu cāļu nobarošanai (atļaujas turētājs Taminco N.V. )  Dokuments attiecas uz EEZ

16.4.2011   
            
            
               LV
            
            
               Eiropas Savienības Oficiālais Vēstnesis
            
            
               L 102/6
            
         KOMISIJAS ĪSTENOŠANAS REGULA (ES) Nr. 371/2011
   (2011. gada 15. aprīlis)
   par dimetilglicīna nātrija sāls izmantošanu kā barības piedevu cāļu nobarošanai (atļaujas turētājs Taminco N.V.)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka par piedevu izmantošanu dzīvnieku ēdināšanā jāsaņem atļauja, un noteikts šādas atļaujas piešķiršanas pamatojums un kārtība.
            
         
               (2)
            
            
               Saskaņā ar Regulas (EK) Nr. 1831/2003 7. pantu iesniegts pieteikums, lai saņemtu atļauju dimetilglicīna nātrija sāls izmantošanai. Minētajam pieteikumam pievienotas Regulas (EK) Nr. 1831/2003 7. panta 3. punktā noteiktās ziņas un dokumenti.
            
         
               (3)
            
            
               Pieteikums attiecas uz atļauju par dimetilglicīna nātrija sāls izmantošanu kā barības piedevu cāļu nobarošanai, kuru klasificē kā barības piedevu kategorijā “zootehniskās piedevas”.
            
         
               (4)
            
            
               Eiropas Pārtikas nekaitīguma iestāde (“iestāde”) 2010. gada 7. decembra atzinumā (2) secināja, ka ierosinātajos lietošanas apstākļos dimetilglicīna nātrija sāls nerada nelabvēlīgu ietekmi uz dzīvnieku veselību, cilvēku veselību vai vidi un ka šī piedeva var ievērojami uzlabot nobarojamo cāļu svara pieaugumu un barības patēriņa rādītāju. Iestāde uzskata, ka nav vajadzīgas īpašas prasības attiecībā uz uzraudzību pēc piedevas laišanas tirgū. Tā arī pārbaudīja ar Regulu (EK) Nr. 1831/2003 izveidotās Kopienas references laboratorijas barības piedevu jomā iesniegto ziņojumu par barībā lietotās dzīvnieku barības piedevas analīzes metodi.
            
         
               (5)
            
            
               Dimetilglicīna nātrija sāls novērtējums liecina, ka ir izpildīti Regulas (EK) Nr. 1831/2003 5. pantā paredzētie atļaujas piešķiršanas nosacījumi. Tādēļ šo preparātu jāļauj lietot atbilstīgi šīs regulas pielikumam.
            
         
               (6)
            
            
               Regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā raksturoto preparātu, kas ietilpst piedevu kategorijā “zootehniskās piedevas” un funkcionālajā grupā “citas zootehniskās piedevas”, ir atļauts lietot kā dzīvnieku barības piedevu saskaņā ar minētajā pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 15. aprīlī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 268, 18.10.2003., 29. lpp.
   
      (2)  EFSA Journal (2011); 9(1):1950.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku sugas vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  mg uz kg kompleksās barības ar mitruma saturu 12 %
               
            
                  
                     Zootehnisko piedevu kategorija. Funkcionālā grupa: citas zootehniskās piedevas (zootehnisko parametru uzlabošana)
                  
               
            
                  4d4
               
               
                  
                     Taminco N.V.
               
               
                  Dimetilglicīna nātrija sāls
               
               
                  
                               
                           
                           
                              
                                 Piedevas sastāvs
                              
                              Dimetilglicīna nātrija sāls ar vismaz 97 % tīrību
                           
                        
                               
                           
                           
                              
                                 Aktīvā viela
                              
                              Nātrija N,N-dimetilglicīns
                              C4H8NO2Na, kas iegūts ķīmiskās sintēzes procesā
                           
                        
                               
                           
                           
                              
                                 Analīzes metodes
                                  (1)
                              
                              Aktīvās vielas noteikšana piedevā un premiksos: augstas izšķirtspējas šķidrumu hromatogrāfijas metode (HPLC) kopā ar diodu matricas detektoru (DAD) pie 193 nm.
                              Aktīvo vielu noteikšana lopbarībā: gāzu hromatogrāfijas metode (GC), izmantojot pirmskolonnas derivatizāciju un liesmas jonizācijas detektoru (FID).
                           
                        
               
                  Gaļas cāļi
               
               
                  —
               
               
                   
               
               
                  1 000
               
               
                  
                              1.
                           
                           
                              Drošības apsvērumi: apstrādes laikā jāizmanto aizsargbrilles un cimdi.
                           
                        
                              2.
                           
                           
                              Mazākā ieteicamā deva: 1 000 mg/kg kompleksās barības ar mitruma saturu 12 %.
                           
                        
               
                  2021. gada 6. maijs
               
            
         (1)  Sīkāka informācija par analīzes metodēm atrodama Eiropas Savienības references laboratorijas barības piedevu jomā tīmekļa vietnē: www.irmm.jrc.be/eurl-feed-additives